Keedoo

Το **Keedoo** είναι ιδιωτικός παιδικός και νεανικός ψυχαγωγικός τηλεοπτικός σταθμός περιφερειακής εμβέλειας, εκπεμπόμενος στην ένατη περιφερειακή ζώνη, με έδρα τη Νέα Ιωνία.

## Ιστορία
Το κανάλι ξεκίνησε στα μέσα του 1995, ως *Local TV* με ενημερωτικό χαρακτήρα και έμφαση στην κοινωνία, τον αθλητισμό και την παιδεία. Μετέδιδε δελτία ειδήσεων με θέματα από όλους τους δήμους της Αττικής, δημοτικά συμβούλια και ενημερωτικές εκπομπές.

Μετά από δέκα χρόνια το *Local TV* εμπλούτισε το πρόγραμμα του με εκπομπές του SBC το οποίο ξεκίνησε εκείνη την περίοδο. Στις 9 Μαΐου 2006, η *Τηλεκίνηση - Local TV Α.Ε.* είχε υπογράψει σύμβαση με την VCA για την ανάθεση του 30% του μηνιαίου χρόνου προγράμματος του *Local TV*, κάτι που βάσει νόμου απαγορεύεται.

Από το ξεκίνημα του SBC, εξέπεμπε παρανόμως από τις συχνότητες 22 UHF (από τον Υμηττό) και 50 UHF (από την Αίγινα), οι οποίες είχαν παραχωρηθεί στην ΕΡΤ για να εκπέμψει το κανάλι της Βουλής. Στις 15 Ιουνίου 2010 διακόπηκε η λειτουργία του, καθώς μόνο η εκπομπή του από τον Υμηττό κρίθηκε επισήμως παράνομη από το ΕΣΡ και την ΕΕΤΤ.

Εκείνη την περίοδο άλλαξε ιδιοκτησία με επαναφορά στο *Local TV* και στις συχνότητες 35 και 49 UHF από τις 12 Ιουλίου, συνεργαζόμενο με το Nickelodeon για αναμετάδοση των προγραμμάτων έως τις 3 Σεπτεμβρίου που μετετράπη στην Ελληνική έκδοση (δικαιοχρησία) του αμερικανικού δικτύου.

Από τις 25 Νοεμβρίου 2024, το κανάλι αντιμετωπίζει οικονομικά προβλήματα, με αποτέλεσμα η Digea το διάστημα από 5 έως 17 Δεκεμβρίου να αλλοιώσει την εικόνα του σταθμού όπως και στο *Nickelodeon Plus* δύο φορές.

Εξαιτίας της συγχώνευσης της Paramount Global με την Skydance Media και την ίδρυση της Paramount Skydance, ανακοινώθηκε πως στις 31 Δεκεμβρίου 2025 θα σταματήσει η μετάδοση από τις συνδρομητικές πλατφόρμες των καναλιών του MTV και του Nickelodeon, με τα δύο επίγεια ελεύθερα κανάλια σε Αττική και Θεσσαλονίκη να μετονομάζονται από την επόμενη μέρα (Πρωτοχρονιά του 2026) σε *Keedoo* και *Keedoo Plus* αντίστοιχα.

## Εμβέλεια
Το κανάλι εκπέμπει ψηφιακά μέσω της Digea, καλύπτοντας την ένατη περιφερειακή ζώνη (Αττική, Αργοσαρωνικός και Νότια Εύβοια) από 4 κέντρα εκπομπής (Υμηττός, Πάρνηθα, Αίγινα, Δαρδίτσα με την τελευταία να είναι συμπληρωματική από την Πελοπόννησο με βορειοδυτική κατεύθυνση για τις τηλεοπτικές ανάγκες της Αττικής) και 10 μικρότερα στη συχνότητα 34 UHF, ενώ από τον Αύγουστο του 2011 εκπέμπει και δορυφορικά μέσω της COSMOTE TV (θέση 603) με εξαίρεση το πρώτο δίμηνο του 2026.

Ως *Nickelodeon Greece* από τον Αύγουστο του 2011 εξέπεμπε δορυφορικά από τη συνδρομητική πλατφόρμα της NOVA ενώ μεταδιδόταν και στην Πελοπόννησο, μέσω των αλήστου μνήμης Πατρινών καναλιών *Tele Time* την περίοδο 2010-2013, και *Super B* (προηγουμένως μετέδιδε προγράμματα του αμερικανικού δικτύου, διανεμημένα από το Polis Net) την περίοδο 2012-2015, του *Ηλέκτρα TV* Κορίνθου την περίοδο 2017-2018 και του *Patra TV* (πρώην PLP, Cosmos Ηλείας) την περίοδο 2022-2023. Από τις 13 Δεκεμβρίου 2011 διαθέτει και το *Nickelodeon Plus* το οποίο μετονομάστηκε την ίδια μέρα με το μητρικό σε Keedoo Plus που αναμεταδίδει τον Αθηναϊκό σε εικοσιτετράωρη βάση, κάτι που βάσει Ελληνικής νομοθεσίας, απαγορεύεται ρητά.

## Φυσιογνωμία
Το κανάλι από ιδρύσεώς του ως *Local TV* είχε ενημερωτική άδεια η οποία τροποποιήθηκε το 2014 σε μη ενημερωτική. Πριν την τυπική αλλαγή φυσιογνωμίας, έχει επικριθεί στο παρελθόν για απουσία ενημερωτικών εκπομπών και παράνομη αλλαγή της φυσιογνωμίας του.

## Ονομασίες του καναλιού
Το κανάλι έχει αλλάξει πολλές φορές ονομασία και ιδιοκτησία, με την τελευταία αλλαγή να γίνεται το 2026.

## Επικρίσεις
Το κανάλι ως Nickelodeon αλλά και οι συνεργαζόμενοι σταθμοί έχουν κατά επανάληψη συσταθεί από το ΕΣΡ, ενώ το κύριο κανάλι έχει επικριθεί μαζί με το Smile TV για το βίαιο περιεχόμενο μερικών προγραμμάτων. Συγκεκριμένα, έχει συσταθεί στο παρελθόν για απουσία σημάτων καταλληλότητας, προβολή διαφημίσεων για παιχνίδια (πολεμικά μεταξύ άλλων) άνευ εκπαιδευτικής αξίας σε παράνομη κυρίως χρονική ζώνη, παράνομη προβολή διαφημίσεων από τον ιστότοπο του σταθμού και προβολή επεισοδίων από σειρές με σήμανση "Κατάλληλο για όλους" ή χωρίς.

Κατά συνέπεια, από το 2015 μέχρι και τον Σεπτέμβριο του 2019, όλες οι εκπομπές του Nickelodeon, συμπεριλαμβανομένου των προσχολικών, είχαν κατά κανόνα την σήμανση «Κατάλληλο, επιθυμητή η γονική συναίνεση»· η σήμανση «Κατάλληλο για όλους» άρχισε να επαναχρησιμοποιείται με την αναθεώρηση των συμβόλων καταλληλότητας στην Ελλάδα.

## Λογότυπα

Αρχείο:Local TV Greece.webp|2000 - 2005
Αρχείο:Sbc1.webp|2005 - 2009
Αρχείο:Local TV Greece1.webp|2009 - 03/09/2010
Αρχείο:Nickelodeon 2017 logo.svg|03/09/2010 - 11/05/2024
Αρχείο:Nickelodeon 2023 logo.svg|11/05/2024 - 31/12/2025 (πρώτο λογότυπο)
Αρχείο:Nickelodeon 2023 logo (outline).svg|11/05/2024 - 31/12/2025 (δεύτερο λογότυπο)
Αρχείο:Keedoo.svg|01/01/2026 - σήμερα


## Παραπομπές

## Εξωτερικοί σύνδεσμοι
*Επίσημη ιστοσελίδα του Keedoo

Κατηγορία:Μέσα Μαζικής Ενημέρωσης της Αθήνας
Κατηγορία:Παιδικοί τηλεοπτικοί σταθμοί
Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική)
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2010
Κατηγορία:Nickelodeon